Michael Hardinger skrev sangen til Shu-bi-dua 3 efter han havde købt et nyt hus i Kokkedal, og han havde købt et flygel og en hund. Han havde skrevet en countrymelodi, men vidste ikke, hvad sangen skulle handle om, men da hunden blev ved med at hoppe op på ham, og han fandt herefter på åbningslinjen "Jeg har en hund med fire poter". Linjen i omkvædet "jordbær for sjov" fandt Hardinger på, da han samme dag havde set en vittighedstegning af Storm P, hvor der i en restaurant var i baggrunden var et skilt , hvor der stod Idag: Jordbær for sjov. Teksten fik dog gruppens trommeslager, Bosse Hall Christensen, til at sige "Jeg brækker mig på gulvet", da han hørte den, og han forkastede den derfor. Gruppen endte med at mangle en sang til Shu-bi-dua 4, og Christensen gik med til at bruge sangen, da andet vers blev skrevet om til at handle om hans hund. Teksten omhandler en mand og hans forhold til hans hund. Sangen er en blandt mange af gruppens numre, som handler om eller nævner dyr.  Udgivelsen Sangen var med til at give gruppen deres helt store gennembrud, og Shu-bi-dua 4 blev deres største kommercielle succes med over 500.000 solgte eksemplarer. I 1982 indspillede gruppen reggae-version af nummeret med en engelsk tekst kaldet "(There is a) Dogshit in my garden", som udkom på Shu-bi-dua 9. I 2010 sendte DR2 programserien Landeplagen, som omhandlede forskellige store danske hits. Afsnit 9 omhandlede "Vuffeli-vov", hvor værten Jacob Riising gennemgik nummerets historie.